cyanic-selkie/wikianc huggingface dataset:
Rautjärvi (Juva)
Vesistösuhteet
Valuma-alue saa pääosan vedestään Syysjärven alueelta (04.162), joka laskee Syysjärven (1 093 ha) Otamosta Inkilänkosken kautta Rautjärven lounaispäähän, Pekurilanjoen valuma-alueelta (04.167), jonka lasku-uoma Kilpolankoski laskee Luikujärvestä luoteispäähän Kilpolanlahteen, sekä Talvijoen valuma-alue (04.168), jonka laskujoki Talvijoki laskee järven koillispäähän Talvilahteen.
Connie Francis
Muuta
Connie Francis joutui 8. marraskuuta 1974 raiskatuksi esiintymisen jälkeen New Yorkissa. Hän on myöhemmin maininnut juuri tämän aiheuttaman kärsimyksen pääsyynä avioeroon Joseph Garzillista. Laulajalla on todettu kaksisuuntainen mielialahäiriö.
Peter Norén
Peter Norén (s. 27. elokuuta 1968) on uransa lopettanut ruotsalainen jääpalloilija. Hän aloitti uransa 15-vuotiaana Nyborgs SK:ssa. Hän edusti urallaan pelasi lähes 30 sarjakautta pääosin Kalixin seudun seuroja Kalix Bandy, Nyborgs SK ja Karlsborgs BK. Lisäksi hän pelasi kolme kautta Tornion Palloveikoissa ja haaparantalais-torniolaisessa yhteisseurassa HT Bandy.
Jyväskylän yliopiston fysiikan laitos
Opiskelijoita laitoksella on noin 550 ja laitokselta valmistuu vuodessa noin 35 maisteria ja 15 tohtoria.
Tutkimus
Materiaalifysiikan tutkimusta tehdään Nanoscience Center -tutkimuskeskuksessa (NSC), jossa on välineistöä nanorakenteiden valmistamiseen ja karakterisointiin: puhdastila, häiriösuojatut mittaushuoneet, laserlaboratoriot sekä virus- ja soluviljelytiloja. Suomen Akatemia on nimennyt Aalto-yliopiston matalien lämpötilojen kvantti-ilmiöiden ja komponenttien tutkimusta tekevän fysiikan yksikön huippututkimusyksiköksi vuosiksi 2012–2017. Yksiköllä on toimintaa myös Jyväskylän yliopistossa.
Maija Hurme
Maija Hurme (s. 1976) on suomalainen kuvittaja ja graafikko. Hän kuvittaa lastenkirjojen lisäksi oppikirjoja ja tekee grafiikkaa Hufvudstadsbladetille.
Hurme valmistui valtiotieteen kandidaatiksi Svenska social- och kommunalhögskolanista vuonna 2004 pääaineenaan journalistiikka ja sivuaineena historia. Hän on opiskellut historiaa myös Helsingin yliopistossa. Vuosina 1998–2005 Hurme työskenteli City-lehden ad-assistenttina ja 2005–2007 Borgåbladetin taittajana.
Vuokko Eskolin-Nurmesniemi
Eskolin-Nurmesniemelle myönnettiin taiteen akateemikon arvonimi lokakuussa 2007. Hän on Taideteollisen korkeakoulun kunniatohtori. Vuonna 1986 hän sai Ruotsin kuninkaan myöntämän pohjoismaisen taiteen Prinssi Eugen -mitalin.
Turun palo
Palon seuraukset
Kenraalikuvernööri Zakrevski määräsi, että asemakaavan pääkadut on tehtävä 45 kyynärää ja sivukadut 30 kyynärää leveiksi. Asemakaavan mukaan pää- ja jokikatujen samoin kuin torien ja aukioiden reunoille tuli rakentaa vain kivitaloja. Venäjän kaupunkitaiteessa korostettiin 1800-luvun alussa kaupungin leveitä pääkatuja usein määräyksellä, että niiden varrelle sai rakentaa vain kivitaloja. Lisää venäläisen kaupunkikuvan vaikutteita palon jälkeiseen kaupunkikuvaan toi se, että Turun harrastaja-arkkitehdit, muun muassa poliisimestari C. Jonsson, kauppias P. J. Gylich, kasööri C. F. Bäck ja muurari E. J. Wennerqvist käyttivät rakennusten suunnitteluun venäläisiä mallikirjoja.
Italian sosiaalinen tasavalta
Tasavallan perustaminen
Tasavallan nimeksi ilmoitettiin 17. marraskuuta 1943 Italian sosiaalinen tasavalta. Nimi oli kompromissi: Mussolini olisi halunnut nimeksi Italian sosialistinen tasavalta, kun taas Hitlerin mielestä sen tuli olla Italian fasistinen tasavalta. Tasavallalle oli tarkoitus valita perustuslakia säätävä kansalliskokous, mutta sodan vuoksi sitä ei valittu.
Aleksandr Popov (fyysikko)
thumb|Aleksandr Popov Aleksandr Stepanovitš Popov (, 16. maaliskuuta (J: 4. maaliskuuta) 1859 Turinkije Rudnik – 13. tammikuuta 1906 (J: 31. joulukuuta 1905) Pietari) oli venäläinen fyysikko ja eräs radion varhaisia kehittäjiä.
Paula-Mae Weekes
Paula-Mae Weekes (s. 23. joulukuuta 1958 Port of Spain) on Trinidad ja Tobagon tasavallan kuudes presidentti. Weekes aloitti virassa 19. maaliskuuta 2018. Hän on ensimmäinen nainen Trinidad ja Tobagon presidenttinä.
King Kong (vuoden 1976 elokuva)
Vastaanotto
Video-oppaassa vuodelta 1994 Ilkka Jauhiainen sanoi elokuvan näyttävän halvalta mutta antoi plussaa sen itseironiasta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.
Gepidit
Gepidit mainittiin ensimmäistä kertaa vuoden 260 jaa. tienoilla, kun he osallistuivat Daakian valloitukseen goottien liittolaisina. Heidän ensimmäinen kuninkaansa, Fastida, laajensi gepidien vaikutusvaltaa hyökäten burgundien kimppuun, tuhoten heidät lähes täysin 200-luvulla. Tämän jälkeen he pyysivät gooteilta heidän alueitaan, mutta gootit torjuivat heidät taistelussa. Goottien tavoin gepidit käännytettiin areiolaiseen kristinuskoon.
Götanmaa
Historiallisesti Skåne, Halland ja Blekinge eivät kuuluneet Götanmaahan, sillä ne liitettiin Tanskasta Ruotsiin vasta Roskilden rauhassa (1658). Näistä neljästä maakunnasta käytetään joskus yhteisnimitystä Skåneland. Bohuslän puolestaan kuului viikinkiajalta 1660-luvulle asti Norjalle.
Jerry Hall
thumb|Jerry Hall
Herbert Whyte
George Herbert Whyte (1878–1917) oli englantilainen kirjailija ja teosofi. Vuonna 1908 hän perusti erityisesti lapsille ja nuorille suunnatun The Order of the Round Table-ritarikunnan Annie Besantin ja C.W. Leadbeaterin avustuksella. Tämä ritarikunta toimii vielä nykyäänkin ja suomessa se tunnetaan nimellä Kansainvälinen Pyöreän pöydän ritarikunta. Whyte sai surmansa Jerusalemin liepeillä 1917.
Marinus Kraus
Marinus Kraus (s. 13. helmikuuta 1991) on saksalainen mäkihyppääjä. Hän edustaa WSV Oberaudorf -seuraa.
Christine Barck
Barck voitti Suomen mestaruuden myös käsipallossa. Hänen veljensä Hans Barck (ent. Huttunen) voitti soudussa kahdeksikkojen Suomen mestaruuden vuosina 1967 ja 1968.
Suomen Valkoisen Ruusun ritarikunta
Kunniamerkkien myöntämisestä
Valkoisen Ruusun ritarikunnan, sekä Suomen Leijonan ritarikunnan, kunnianosoituksia jaetaan miekkoineen ainoastaan sodan aikana ja sotilasansioista.
Ana Carolina Reston
25. lokakuuta 2006 174 senttimetrin mittainen ja 40 kilogrammaa painanut Reston joutui sairaalaan anoreksiasta ja bulimiasta johtuneiden munuaisvaivojen takia. Hänen ruokavalionsa oli koostunut omenoista ja tomaateista. Hän kuoli vaivoihinsa 15. marraskuuta vain 21-vuotiaana. Restonin kerrotaan sairastuneen anoreksiaan vuonna 2004, kun häntä oli haukuttu liian lihavaksi kiinalaisessa muotinäytöksessä. Kolme kuukautta ennen Restonin kuolemaa uruguaylainen malli Luisel Ramos oli kuollut anoreksiaan. Myös Ramosin pikkusisko Eliana kuoli tammikuussa 2007 anoreksiasta johtuneeseen aliravitsemukseen. Näiden tapausten herättäminä monet muotitalot ovat kieltäneet anorektisten mallien käytön muotinäytöksissä.
Fritz Robert Zietz
Fritz Robert Zietz (11. lokakuuta 1874 – 10. huhtikuuta 1922 Adelaide, Australia) oli australialainen eläintieteilijä.
Robert Zietzin isä oli eläintieteilijä ja lintutieteilijä Amandus Heinrich Christian Zietz. Robert pääsi oppipojaksi Adelaiden museoon maaliskuussa 1891 ja museoavustajaksi heinäkuussa 1897. Toimittuaan yli 20 vuotta avustajana hän sai viran museon lintutieteellisestä toimistosta, ja työskenteli toimistossa saadessaan äkillisen sairauskohtauksen, johon kuoli.
Badalona
Badalona on yksi Katalonian tärkeimmistä ja vanhimmista kaupungeista. Kaupungin aseman se sai vuonna 1897.
Nuorten Talkoot
Historiaa
Muita samaan aikaan toimineita nuorisoa aktivoivia toimintamuotoja olivat Sotilaspojat, jossa oli enimmillään yli 72  000 iältään 10–17-vuotiasta jäsentä, ja Lotta Svärd -järjestön pikkulotat, jossa toimi jopa 40 000 tyttöä 8 ja 16 ikävuoden väliltä. Aikuisten talkoojärjestöjä olivat Suomen Talkoot ry (1940–1941) ja Suurtalkoot ry (1942–1946).
Nörtti
Nörttikulttuuri
Vuonna 2013 perustettu suomalainen Nörttitytöt ry pyrkii nettisivujensa mukaan edistämään sukupuolten välistä tasa-arvoa nörttipiireissä ja maailmassa yleisesti. Nimestään huolimatta toiminta on avointa kaikille sukupuolesta riippumatta. Nörttitytöt ry ylläpitää Nörttitytöt-blogia, jossa julkaistaan nörttiaiheisia artikkeleita useamman kerran viikossa.
Polymeraasiketjureaktio
PCR:n osat
Templaatti-DNA on monistusreaktion kohde. Monistettava DNA voi olla esimerkiksi genomista, mitokondriaalista tai plasmidi-DNA:ta. Templaatin puhtaus ja hyvä laatu ovat ensiarvoisen tärkeitä reaktion onnistumiselle. Alukkeet puolestaan ovat synteettisiä, 15–50 nukleotidia pitkiä DNA-jaksoja, jotka tunnistavat monistettavan DNA-alueen päät ja kiinnittyvät niihin emäsparisäännön mukaisesti. Kaksi aluketta rajaa monistettavan alueen sen 5'- ja 3'-päistä, joista lähtien polymeraasientsyymi monistaa halutun DNA-pätkän.
PCR:n kulku
Ekstensiovaiheessa DNA-polymeraasi aloittaa vastinjuosteen luomisen yksisäikeiselle DNA:lle. Pidentymisvaihe tapahtuu useimmiten 72 °C:ssa, joka on monien polymeraasientsyymien optimaalinen toimintalämpötila. Pidentymisvaiheen kesto määritetään haluttavan PCR-tuotteen pituuden ja kompleksisuuden mukaan. Näitä syklejä toistetaan useita, keskimäärin noin 25–45 kappaletta, joiden jälkeen suoritetaan vielä noin kymmenen minuutin pituinen loppuekstensio samassa lämpötilassa. Loppuekstension tarkoituksena on varmistaa, että polymeraasientsyymi rakentaa kaikki aloitetut DNA-kopiot loppuun asti. Koska DNA:n määrä kaksinkertaistuu jokaisessa syklissä, niin esimerkiksi 28 syklin kuluttua yhdestä DNA molekyylistä on näin tuotettu 228 eli noin 270 miljoonaa kopiota.
Debby Boone
Boonen tuorein albumi Reflections of Rosemary on ilmestynyt vuonna 2005.
Heavenly Sword
Pelaaminen
Heavenly Sword on kolmannen persoonan kuvakulmasta kuvattu peli, joka keskittyy lähitaisteluun vihollisia vastaan.
Epigrammi
Epigrammi (< ) on lyhyt ja naseva, usein satiirinen ivaruno tai samantyyppinen proosateksti. Epigrammeille ovat luonteenomaisia paradoksien ja antiteesien viljely, yllätyksellisyys ja nokkeluus. Epigrammeissa on usein lopussa terävä pisto tai lakoninen tai kiusoitteleva toteamus. Epigrammit ovat hyvä osoitus runouden voimasta oivallusten ja sukkeluuksien esittämisessä.
Eurybia
Eurybia oli kreikkalaisessa mytologiassa Pontoksen ja Gaian tytär. Hän oli myös meren jumalatar, jonka hallitsi valtameriin vaikuttavia ulkoisia ilmiöitä kuten tuulia ja tähtitieteeseen liittyviä luonnonilmiöitä. Puolisonsa titaani Krioksen kanssa heillä oli kolme lasta: Astraios, Perses ja Pallas.
Harrastajateatteri
Teatteriharrastuksessa on mahdollisuus perehtyä monipuolisesti teatterin eri osa-alueisiin kuten näyttelijäntyöhön, ohjaamiseen, lavastukseen ja puvustukseen oman kiinnostuksen mukaan. Teatterin harrastaminen ei ole vain esitysten valmistelua vaan monipuolista yhdessä tekemistä. Teatteriharrastus voi parhaimmillaan kohottaa itseluottamusta ja -tuntemusta, opettaa yhteistoimintaa ja suvaitsevaisuutta sekä tasa-arvoa.
Lan Xang
Historia
thumb|vasen|[[Fa Ngumin patsas Vientianessa.]] Lan Xangin kuningaskunnan perustamisvuotena on pidetty kansanperinteen mukaan vuotta 1353. Kuningaskunta oli ensimmäinen laosilainen valtio. Tuolloin Angkorin hovin prinssi Fa Ngum saapui Luang Prabangiin mukanaan tarinan mukaan kultainen Buddha eli Phra Bang. Nimi Luang Prabang viittaakin Kultaisen Buddhan kaupunkiin.Mukanaan prinssillä oli myös buddhalaisia munkkeja, jotka toivat uskonnollista arvovaltaa uudelle hallitsijalle. Fa Ngum solmi diplomaattisuhteita viereisiin Lannan ja Ayutthayan kuningaskuntiin solmimalla avioliiton näiden valtakuntien hallitsijoiden tyttärien kanssa. Fa Ngumin seuraaja Samsentai solmi suhteet myös Kiinan Ming-dynastian kanssa.
Lan Xangin kuningaskunta kävi useita sotia naapurivaltioitaan vastaan. Naapurivaltioista Lanna ja Xieng Khouang olivat aikanaan Lan Xangin vasalliveroa maksavia vasallivaltioita. Lannaa vastaan käytiin myös ajoittain sotia ja uhan muodostivat myös Ayutthaya, Vietnam ja Burma. Vietnamilaiset valtasivat jopa pääkaupunki Luang Prabangin vuonna 1478, mutta Lan Xangin kuninkaat palauttivat aiemman vaikutusvaltansa 1500-luvun jälkipuoliskolla. Tuolloinen kuningas Setthathirat kävi sotia burmalaisia vastaan. Burmalaiset olivat vallanneet Lannan Chiang Main vuonna 1556 ja Setthathirat teki sopimuksen Ayutthayan kanssa, jolla Lan Xangin pääkaupunki siirrettiin Vientianeen Mekong-joen varrelle. Paikka oli keskellä valtakuntaa ja helpompi puolustaa burmalaisten muodostamaa uhkaa vastaan.
Kulttuuri
Hallinnollisesti Lan Xang käsitti useita pieniä vasallivaltioita.
Juhana I Peloton
Juhanan maine Ranskan historiassa on ollut pitkään huono. Häntä on pidetty lähinnä murhaajana ja petturina. Hän ei ollut kuitenkaan huomattavasti väkivaltaisempi kuin muut 1400-luvun alkupuolen hallitsijat. Ranskalle Juhanan vallankäyttö aiheutti tuhoa, mutta Burgundille hänen politiikkansa merkitsi suhteellisen rauhaisaa aikaa.
Michael Lindsay-Hogg
Lindsay-Hogg ohjasi yhdessä Charles Sturridgen kanssa 1980-luvun arvostelu- ja yleisömenestykseksi nousseen televisiosarjan Mennyt maailma (Brideshead Revisited, 1981). Hänen muihin näytelmäelokuviinsa kuuluvat rikoskomedia Kauneuden kohde (The Object of Beauty, 1991), irlantilaisesta kirjailijasta kertova Tähtitaivas (Frankie Starlight, 1993) ja Beckettin näytelmään perustuva Huomenna hän tulee (Waiting for Godot, 2001).
Eero Herranen
Eero "EuroHoo" Herranen (s. 1983 Tampere) on tamperelainen näyttelijä, juontaja, somevaikuttaja ja yritysvalmentaja. Hän on näytellyt 2018 julkaistussa suomalaisessa draamakomediasarjassa Donna sekä 2018 ensi-iltansa saaneessa, Heikki Kujanpään ohjaamassa Suomen hauskin mies -elokuvassa. Lisäksi hän näytteli televisiosarjassa Jarin ja Karin joulutarina Rankki-roolia.
Roberto Moreno
IndyCar ja CART
Kaudelle 1996 Moreno siirtyi PPG IndyCar World Seriesiin, jossa hän ajoi Payton/Coyne Racingin toista Lola-Ford Cosworth -autoa. Pienen tallin voimavarat huomioiden kausi oli varsin menestyksekäs Morenon osalta. Moreno ajoi tallin ensimmäisen palkintosijan U.S. 500 -kilpailussa, joka oli luotu kilpailevan IRL-sarjan Indianapolis 500 -kilpailun vastineeksi.
Azmol
Yhtiön omistusjärjestelyjä on kriitisessä tarkastelussa pidetty hämäräperäisinä ja nimeä harhaanjohtavana; tarkoituksena on arvion mukaan luoda asiakkaille kuvaa todellisuutta arvostetummasta kansainvälisestä yrityksestä.
Theodor af Reeth
Theodor af Reeth (15. syyskuuta 1867 Mustasaari – 3. tammikuuta 1927 Helsinki) oli suomalainen asianajaja ja Kaskisten pormestari.
Turkkusex
Vuoden 2009 TurkkuSex-messujen pääesiintyjä oli pornotähti Belladonna, tapahtumaa isännöi MTV-tähti Bam Margera ystävineen.
Paavo Suoranta
Suoranta osallistui aktiivisesti suojeluskuntatoimintaan ja toimi YK-tehtävissä Suezilla vuosina 1956–1957. Jatkosodan jälkeen hän osallistui asekätkentään sekä oli mukana Tornionjokilaakson Stella Polaris -operaation valmistelussa. Myöhemmin Suoranta toimi aktiivisesti politiikassa. Hän oli aluksi kokoomuslainen mutta liittyi Perustuslaillisiin 1970-luvulla vastalauseena Kokoomuksen kannattamalle Kekkosen valitsemiselle jatkokaudelle poikkeuslailla. Ulkoiselta olemukseltaan Paavo Suoranta oli pienikokoinen, luonteeltaan iloinen ja sitkeä, mikä mainitaan myös ritarinimityksen perusteluissa.
Vieras maa
Vieras maa on suomalaisartisti Antti Railion 14. helmikuuta 2014 julkaistu debyyttialbumi.
Dizzy Gillespie
Bebop ja julkisuus
pienoiskuva|Gillespie esiintymässä vuonna 1973Yhdysvaltain lehdistö ei etenkään vuodesta 1946 ”bebop-muodin” päättymiseen saakka Gillespien mukaan kohdellut bebopiksi nimittämäänsä ilmiötä hyvin. Kliseet kertoivat kovasta huumeidenkäytöstä, rotujen välisistä epäsovinnaisista suhteista ja muusta aikakautta huolestuttavasta. Muistelmissaan Gillespie sanoo, että monissa syytöksissä oli paljon perääkin, mutta että itse musiikki uhkasi hukkua sensaatiouutisoinnin alle.
”Diplomaattina”
Newportin jazzfestivaalin sekä vuoden 1963 työpaikkoja ja vapautta ajavan marssin tukemisesta sai vakavammin alkunsa kampanja, jossa Gillespie pyrki ensimmäistä kertaa presidentiksi. Kampanja keskittyi lähinnä muusikkojen oikeuksiin ja rotuerottelun vastaisuuteen, mutta oli muuten varsin kevyt ja humoristinen. Toisen kerran Gillespie pyrki maan johtavaan virkaan 1972, mutta peruutti kampanjansa konsultoituaan uskonnollisia neuvonantajiaan. Hän sanoi, ettei ollut varsinaisesti tavoitellut poliittista asemaa, vaan halunnut ainoastaan ”kiinnittää huomiota siihen, miten välttämätöntä on lähentää maailman kansoja toisiinsa, jotta kaikista sodista tulisi loppu.”
CONELRAD
Uusi järjestelmä 1960-luvulla
1960-luvun alkupuolella mannertenväliset ballistiset ohjukset alkoivat korvata strategiset pommikoneet todennäköisinä ensi-iskun aseina. Ohjukset käyttivät inertiasuunnistusta, mikä teki Conelradin käytännössä tarpeettomaksi. Conelradin korvasi vuonna 1963 uusi hätätiedotusjärjestelmä Emergency Broadcast System. EBS korvattiin vuonna 1997 Emergency Alert System-järjestelmällä.
Munanjohdin
thumb|Munanjohdin Munanjohdin eli munatorvi on nisäkkäillä osa naaraan sukupuolielimistöä. Munanjohtimia on kaksi, ja niitä pitkin munasarjoissa kypsynyt munasolu kulkee kohtuun. Munanjohdin on se paikka, jossa munasolun hedelmöittyminen tapahtuu.
Annika Eklund
Annika Eklund (s. 16. tammikuuta 1979 Vaasa) on suomalainen iskelmälaulaja. Hän on esiintynyt 13-vuotiaasta lähtien oman yhtyeensä kanssa. Hänen tunnetuksi tekemiään kappaleita ovat mm. ”Shanghain valot”, ”Ole hiljaa ja suutele mua”, ”Julia jäi henkiin”, ”On sama kuinka kauas meet” ja cover-versio Yön kappaleesta ”Särkyvää”.
Vic
700- ja 800-luvuilla Vic oli rajamaata, joka erotti toisistaan frankit ja maurit. Vuonna 1027 Vicin arkkipiispa julisti "Jumalan rauhan ja aselevon" (Paz y Tregua de Dios), mikä hillitsi hieman alueella käytyjä yksittäisiä sotia.
1700-luvulla Vic oli yksi kuningas Filip V:tä vastaan kapinoineiden joukkojen tukikohdista, ja näistä kapinoista seurauksena olikin Espanjan perimyssota.
Pasta
Monissa aasialaisissa keittiöissä käytetään nuudeleita, jotka ovat hyvin samankaltaisia kuin nauhapastat ja spagetti. Pastat ja nuudelit erotetaankin käsitteinä toisistaan lähinnä kulttuurillisista syistä.
Historiaa
pienoiskuva|Pastan valmistusta kuvaava maalaus 1400-luvulta. Yleinen uskomus on, että Marco Polo toi pastan Kiinasta vuonna 1295, kun hän palasi löytöretkeltään Italiaan, mutta oikeasti Kiinassa on ollut pastaa jo 1000 eaa. Marco Poloa vastaan puhuu kuitenkin esimerkiksi se, että 16 vuotta ennen Marco Polon paluuta, vuonna 1279, erään roomalaisen sotilaan jäämistössä mainittiin olevan korillinen kuivaa pastaa. Kuivattu pasta tuli suosituksi 1300–1500-luvuilla Italiassa. Väitetään myös, että jotkut Rooman keisareista nauttivat pastasta jo vuosisatoja ennen kuin Marco Polo oli syntynyt. Apicius mainitsee pastan myös keittokirjassaan. Antiikin Kreikassa oli ruoka, jota kutsuttiin nimellä ”laganon”. Kuvauksen perusteella se on jauhoista tehty taikina, joka paistetaan kivien välissä. Joidenkin tulkintojen mukaan kyse olisi lasagnen esiasteesta, mutta itse asiassa tämä onkin pizzan esiaste. Lasagnelevyt kypsennetään keittämällä, mutta pizza kivien päällä.
DSC
DSC tai D.Sc. voi tarkoittaa ainakin seuraavia asioita:
Porvarisvaakuna
Yhdistys vaakuna
Vaakunat voivat olla joko suku- tai henkilövaakunoita jotka voi olla joko aatelisten sukujen tunnuksina kruunun myöntämiä (aseita) eli aatelisvaakunoita, tai aatelittomien porvarisvaakunoita (siviiliseita), tai yrittäjien yritysaseita, näiden lisäksi heraldiikassa vaakunat voivat muodostaa allianssiyhteisöjä joita tunnetaan (eng. arms of alliance) liittovaakuna.
Šabwa (maakunta)
Šabwan pohjoisosa on autiomaata. Keskiosaa hallitsevat vuoristot ja rannikolla on tulvatasankoja. Maakunnan talous perustuu kalastukseen, kaivosteollisuuteen ja öljynporaukseen.
Juha Junttila
Junttila on koulutukseltaan kauppatieteiden tohtori. Hän väitteli tohtoriksi Oulun yliopistosta vuonna 1999 tutkielmalla ''Essays on inflation expectations and interest rates in modern Finnish financial markets".
Valgansikloviiri
Valgansikloviiri (C14H22N6O5) on nukleosidianalogeihin kuuluva orgaaninen yhdiste. Yhdistettä käytetään lääketieteessä sytomegalovirusinfektioiden hoitoon. Valgansikloviiri kuuluu WHO:n laatimaan tärkeimpien lääkeaineiden luetteloon.
Haittavaikutukset
Tyypillisiä valgansikloviirin aiheuttamia haittavaikutuksia voivat olla huonovointisuus, pääkipu, ihottuma ja luuydintoksisuudesta aiheutuva anemia. Valgansikloviiri saattaa olla karsinogeenista.
Crommesteven
Kokoonsa nähden crommestevenit olivat raskaasti aseistettuja ja kykeneviä toimimaan rannan läheisyydessä, missä ominaisuudessa se osallistui sotatoimiin Espanjan armadaa vastaan 1588.
Oulun läänin eteläinen vaalipiiri
Paikat puolueittain
Oulun läänin eteläisestä vaalipiiristä valittiin aina 13 kansanedustajaa. Vaalipiirin suurin puolue oli Maalaisliitto, joka ennen Suomen itsenäistymistä tosin kamppaili tasaväkisesti Suomalaisen puolueen ja sosialidemokraattien kanssa. 1920-luvulla SDP jäi vasemmiston keskinäisessä kamppailussa äärivasemmistoa pienemmäksi.
Hafnium
Historia
Raportissaan "Kemiallisten alkuaineiden jaksollinen laki", vuodelta 1869, Dmitri Mendeleev oli tarkasti ennustanut titaanin ja zirkoniumin raskaamman vastineen olemassaolon. Vuonna 1871 teoriaansa työstäessään, Mendeleev uskoi, että alkuaineet olivat järjestyneet atomimassojensa mukaan ja asetti lantanumin (alkuaine 57) paikalle, joka oli zirkoniumin alapuolella. Alkuaineiden tarkka sijoittelu ja puuttuvien alkuaineiden paikat pääteltiin alkuaineen painon mukaan, ja vertaamalla kemiallisia ja fysikaalisia ominaisuuksia.
Aukkojen löytäminen johti puuttuvien alkuaineiden ahkeraan etsintään. Vuonna 1914 useat ihmiset ilmoittivat tehneensä löydöksen sen jälkeen, kun Henry Moseley ennusti aukon jaksollisessa järjestelmässä silloin löytämättömälle alkuaineelle 72. Georges Urbain teki tiettäväksi että hän löysi alkuaine 72:n vuonna 1907 ja julkaisi tuloksensa "celtiumista" vuonna 1911. Niin spektri kuin kemialliset ominaisuudetkin erosivat myöhemmin löydetystä alkuaineesta, joten hänen väitteensä kumottiin pitkän kiistelyn jälkeen. Kiista johtui osittain siitä että kemistit suosivat kemiallisia tekniikoita jotka johtivat celtiumin löytämiseen, kun taas fyysikot luottivat uuden röntgen-spektroskopian käyttöön, joka osoitti että Urbainin löytämät aineet eivät sisältäneet alkuainetta 72. Vuoden 1923 alkuun mennessä useat fyysikot ja kemistit kuten Niels Bohr ja Charles R. Bury ehdottivat, että alkuaine 72:n tulisi muistuttaa zirkoniumia ja siten ei olisi osa harvinaisten maametallien ryhmää. Nämä ehdotukset pohjautuivat Bohrin atomiteoriaan, Mosleyn röntgen-spektroskopiaan ja Friedrich Panethin kemiallisiin perusteluihin.
Metalliseokset
Hafniumia käytetään seoksissa raudan, titaanin, niobiumin, tantaalin ja muiden metallien kanssa. Seosmetalli, jota käytetään nestemäisten rakettien rakettisuuttimissa, kuten Apollo-ohjelman kuumodulien päämoottorissa on C103, jonka koostumus on 89 % niobiumia, 10 % hafniumia ja 1 % titaania.
Muut käyttötavat
DARPA:n rahoittama tutkimus Yhdysvalloissa tutki mahdollisuutta käyttää hafniumin ydinisomeeria (178m2Hf) rakennusaineena suuritehoisille aseille, joissa röntgeniä käytettäisiin laukaisuun -indusoidun gammasäteilyn käyttökohteena -joka todettiin epäkäytännölliseksi suurten kustannusten takia.
Kari Tuomisaari
Kari Kustaa Tuomisaari (16. huhtikuuta 1934 Helsinki – 21. kesäkuuta 2021 Loviisa ) oli suomalainen iskelmämusiikin sanoittaja, säveltäjä ja muusikko. Hänen laaja tuotantonsa kattaa toistatuhatta sanoitusta ja sävellystä levytyksinä ja kertaluonteisina tuotantoina radioon, television ja ravintolashow'hin.
Retkikunta 3
Miehistö
Retkikunnan miehistö suoritti neljä avaruuskävelyä. Kolmella ensimmäisellä avaruuskävelyllä (8.10., 15.10. ja 12.11.2001) varustettiin Pirs-telakointimoduulia. Neljännellä avaruuskävelyllä (3.12.2001) poistettiin Progress 6 -huoltoaluksen telakoinnin estävä este, aikaisemman huoltoaluksen jättämä ja telakoitumismekanismin välissä oleva kumitiiviste. Avaruuskävelyt suoritettiin Pirs-moduulista käsin. Miehistö suoritti myös lukuisia tieteellisiä kokeita. Retkikunta valokuvasi myös syyskuun 11. päivän terrori-iskujen aiheuttamia tuhoja avaruudesta käsin.
Viorica Ursuleac
Ursuleac muutti vuonna 1930 Wieniin, jossa hänestä tuli Lotte Lehmannin kilpailija. Hän muutti vuonna 1935 Berliiniin ja sitten vuonna 1937 Müncheniin. Hän lisäsi uusia Straussin rooleja ohjelmistoonsa. Hän kantaesitti myös muiden säveltäjien, kuten Ernst Krenekin ja Eugen d'Albertin teoksia. Hänen ohjelmistoonsa kuului lisäksi Wagneria ja italialaisia rooleja.
Kiitos ja kunnia – 30v. juhlakokoelma
Listamenestys ja myyntiluvut
Kokoelma nousi Suomen viralliselle listalle 21 viikon ajaksi ja oli korkeimmillaan kolmantena. Albumia myytiin yhteensä lähes 36 000 kappaletta eli platinalevyyn oikeuttava määrä.
Konserttikiertue
Kiertueen toiseksi viimeinen konsertti Hartwall Areenalta julkaistiin maaliskuussa 2012 DVD:llä Kiitos ja kunnia live – Hartwall Areena 10.12.2011.
Opettaja avaruudessa -ohjelma
thumb|Opettaja avaruudessa -ohjelman logo Opettaja avaruudessa -ohjelma oli yhdysvaltalainen avaruusohjelma, jonka presidentti Ronald Reagan perusti vuonna 1984. Ohjelman tarkoituksena oli innostaa opiskelijoita ja opettajia luonnontieteisiin sekä avaruustutkimukseen.
Opettaja-astronautti -ohjelma
Opettaja-astronautti -ohjelma on Nasan avaruusohjelma, joka jatkaa julkisesti rahoitettua opettaja avaruudessa -ohjelmaa. Ohjelman tavoitteena on kasvattaa opiskelijoita ja innostaa heitä luonnontieteisiin sekä avaruustutkimukseen. Tosin kun opettaja avaruudessa -ohjelmassa, missä siviiliopettajat lähetetään avaruuteen yhden kerran, opettaja astronautti -ohjelmassa opettajat kouluttautuvat kokoaikaiseksi astronauteiksi.
Dnestrovsc
Paikkakunta sai kaupungin aseman vuonna 2002. Vaikka Dnestrovsc sijaitsee Slobozian piirin kaakkoisnurkassa, se kuuluu hallinnollisesti Tiraspolin kaupunkipiiriin (Municipiul Tiraspol). Dnestrovscin asukasluku on 10 436 (2014). Vuosikymmen aiemmin (2004) väkiluku oli 12 382, ja vuoden 1989 väestönlaskennassa 14 876.
Katja Taimela
Yksityiselämä
Taimela on ollut naimisissa ja hänellä on vuonna 2002 syntynyt poika.
Onnenpyörä
Esitykset vuosina 1993–2001
Onnenpyörän ensimmäisten vuosien juontajan Janne Porkan mukaan ohjelma keräsi joka arki-ilta yli miljoona katsojaa. Kaikkiaan Porkka ehti juontaa 1 574 jaksoa. Ensimmäisten neljän vuoden aikana Onnenpyörää kuvattiin laivoilla, muun muassa talvella 1994 karille ajaneella Sally Albatrossilla. Yhden päivän aikana kuvattiin valmiiksi 6–7 jaksoa. Kuvausten siirryttyä studioon jaksoja kuvattiin kerralla pääsääntöisesti viisi. Näin yhden viikon aikana valmistui 25–35 jaksoa. Eräänä vuonna koko syyskauden jaksot kuvattiin syyskuun aikana.
Juontajat ja Onnenpyörä-tytöt
Kesäkuussa 2021 uutisoitiin, että Onnenpyörä alkaa uudelleen syksyllä 2021. Niko Saarinen tulee juontamaan ohjelman julkkisversiota yhdessä Cristal Snow'n kanssa.
Muna
Lintujen munat
Strutsin noin 1,5 kg:n painoinen muna sisältää suurimman nykyisin elävän eliön yksittäisen solun. Vielä suurempi linnunmuna oli isonorsulinnulla, joka metsästettiin sukupuuttoon 1600-luvulla. Kimalaiskolibrin muna painaa vain puolisen grammaa, ja se on pienin tunnettu linnunmuna. Jotkin matelijat ja useimmat kalat tuottavat vielä pienempiä munia, ja hyönteiset sekä muut selkärangattomat vielä niitäkin pienempiä.
Kalojen munat
Joidenkin kalojen kuten rauskujen ja haiden munat kehittyvät emon ruumiin sisällä. Silloinkin kalanpoikasille muodostuu keltuaispussi, josta poikaset saavat ravintoa ilman suoraa emon ruokkimista napanuoran kautta. Syntyessään kalanpoikanen on suhteellisen täysikasvuinen. Vanhemmat kalanpoikaset voivat syödä nuorempia sisaruksiaan emon sisällä ravinnoksensa.
Le Vernet
thumb|Ranskan departementti, jossa Le Vernet sijaitsee. Le Vernet oli keskitysleiri Ariègen Le Vernet’ssä, Ranskan Pyreneillä. Leiri rakennettiin alun perin kesäkuussa 1918 majoituspaikaksi ensimmäisessä maailmansodassa palvelleille ranskalaisille joukoille, mutta taistelujen lakattua sitä alettiin käyttää saksalaisten ja itävaltalaisten sotavankien sijoituspaikkana.
Sotien välillä leiriä käytettiin armeijan varikkona. Espanjan sisällissodan lopun häämöttäessä helmikuussa 1939 leiri pantiin uuteen käyttöön, ja Espanjan toisen tasavallan kaatumisen jälkeen siitä tuli Francisco Francon armeijoita paenneiden tasavaltalaisten vastaanottoleiri. Tuolloin siellä pidettiin pääasiassa tasavaltalaisen Durruti-divisioonan entisiä sotilaita.
Informaatiosodankäynti
Moderni sodankäynti, konfliktit ja toiminnan mallit
Kolmas yleinen malli hahmottamaan vastapuolen ominaisuuksia on PMSII tai PMSII-PT. Lyhenteet tulevat sanoista Political, Military, Economic, Social, Infrastructure, Information, Physical Environment, and Time – eli Poliittinen, Sotilaallinen, Taloudellinen, Sosiaalinen, Infrastruktuuri, Informaatio, Fyysinen ympäristö, ja Aika.
Psykologiset operaatiot
Suomessa on tutkittu venäläisen informaatiosodankäynnin erityispiirteitä ja länsimaisista malleista hieman poiketen, keskiössä on nk. refleksiivisen kontrollin käsite. Tutkimuksen mukaan refleksiivinen kontrolli on ihmisten päätöksiin vaikuttamista koskeva teoria, mikä perustuu toimintamallin luomiseen, jossa vastustajalle annetaan disinformaatiota, minkä pohjalta tämä reagoi tajuamatta tulleensa manipuloiduksi.
Markku Lanne
Lanne on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1997 otsikolla "Essays on Inference in Time Series Models with Near Unit Roots: Applications to Interest Rates". Professori Lanne on ollut Suomalaisen Tiedeakatemian jäsen vuodesta 2014.
Eris
Akhilleuksen tulevien vanhempien Peleuksen ja Thetiksen häihin oli kutsuttu kaikki muut Olympoksen jumalattaret paitsi Eris, jonka tiedettiin aiheuttavan eripuraa. Suuttuneena siitä, ettei häntä ollut kutsuttu juhliin, Eris heitti kultaisen omenan häävieraiden joukkoon. Omenassa luki "Kauneimmalle", mikä sai Heran, Afroditen ja Athenen kiistelemään sen omistuksesta. Troijalaisen kuninkaanpojan Pariksen annettiin päättää asia ja hän antoi omenan Afroditelle, kun tämä lupasi vastalahjaksi apua kuningas Menelaoksen puolison Helenan ryöstämisessä. Hera olisi tarjonnut poliittista valtaa ja Athene taistelutaitoja, mutta Paris valitsi maailman kauneimman naisen, Helenan. Eriksen omena aiheutti siis Troijan sodan.
Brusilovin hyökkäys
Aleksei Brusilov luoteisrintaman komentajaksi
Brusilovin komentamaan luoteisrintamaan kuuluivat Pripetin soilta pohjoisesta Romanian rajalle 8. (Aleksei Kaledin), 11. (Platon Letšitski), 7. (Dmitri Štšerbašev) ja 9. (Vladimir Saharov) armeija. Neljä armeijaa koostuivat 40 jalkaväkidivisioonasta ja 15 ratsuväkidivisioonasta. Venäjän armeijassa luoteisrintamalla oli noin 600 000 sotilasta, kun taas saksalaisten ja itävalta-unkarilaisten puolella oli 500 000.
Luoteisrintaman pohjoislohko
Venäläisten 8. armeija tuli Lutskiin 6. kesäkuuta ja saivat sen haltuunsa kaksi päivää myöhemmin, minkä jälkeen venäläisten vangiksi oli joutunut jo 200 000 sotavankia. Venäläiset olivat edenneet kahdessa päivässä 50 kilometriä. Itävallan 4. armeija perääntyi. 4. armeijalta jäi 50 000 sotavankia ja sen alkuperäisestä 150 000 sotilaan vahvuudesta oli enää 27 000 jäljellä. Etelämmäs sijoitettu Venäjän 11. armeija valloitti Dubnon haitaten näin Itävallan strategisten reservien käyttöä.
Hyökkäys jää tuetta
Saksalaiset tekivät pohjoisessa uuden vastahyökkäyksen 28.7., mutta se tyrehtyi tykistötuen ja ammusten puutteeseen.
Harvasukasmadot
Suomessa eläviä harvasukasmatoja on noin 130 lajia.
Erlangenin koulukunta
Erlangenin koulukunta oli luterilainen 1800-luvun teologinen suunta, joka koetti sovittaa tutkimuksen tuloksia tunnustuskirjoihin ja Raamattuun. Koulukunta yritti yhdistää uskonpuhdistuksen teologiaa uusiin oppeihin. Suunnan huomattavimmat edustajat olivat Erlangenin yliopiston professorit Hofmann, Frank ja Thomasius.
Vanilla Ninja
Aasian kiertue ja kolmas studioalbumi (2005)
"Blue Tattoo" -singlen menestyskauden jälkeen marras-joulukuussa 2004 Vanilla Ninja piti kolmen kuukauden tauon uuden tuotannon julkaisemisessa, ja lähti kiertueelle Aasiaan. Aikaisemmin samana vuonna yhtye oli ilmoittanut tavoitteekseen maailman valloituksen, ja kiertueella se tekikin itseään tunnetuksi muun muassa Japanissa, Kiinassa, Malesiassa ja Thaimaassa. Vanilla Ninjalla oli myös merkittävä rooli VIVA-musiikkikanavan jouluohjelmassa "Your Stars For Christmas", jossa se esitti "When The Indians Cry" -kappaleesta uudistetun version nimellä "The Light Of Hope".
Uuden-Seelannin maantiede
Ilmasto
Uuden-Seelannin ilmasto on erittäin monimuotoinen. Maan sijainti kahden lämpövyöhykkeen tuntumassa, voimakas merellinen vaikutus sekä suuret korkeuserot ovat syynä tähän. Lämpöolosuhteet voivat muuttua vain muutamien kilometrien säteellä lähes trooppisesta vuoristojen pakkasasteisiin. Samoin käy kosteuden suhteen. Länsirannikko on sateisinta aluetta ja vain 100 kilometriä itään vuoristojen takana on Uuden-Seelannin kuivinta aluetta. Sateisuus selittyy hyvin sillä, että länsituulet tuovat länsirannikolle kosteita tuulia, jotka vuoriston kohdatessaan tiivistyvät orografisiksi sateiksi. Suojapuolelle syntyy Föhn-ilmiö, joka on lämmin laskutuuli.
Vulkanismi
thumb|Uuden-Seelannin huomattavimmat tulivuoret Uuden-Seelannin saarilla on kaikkialla havaittavissa vulkanismin merkkejä. Eteläsaarelta ne ovat sammuneet miljoonia vuosia sitten, mutta pohjoissaari on edelleen aktiivista aluetta. Alue alkaa Ruapehu-tulivuorelta, kulkee kohti koillista 30 kilometrin levyisenä vyöhykkeenä White Islandin saarelle. Törmäysvyöhykkeisiin muodostuu lähinnä kerrostulivuoria, jotka saattavat olla purkautuessaan hyvin rajuja. Uuden-Seelannin vulkaaniseen toimintaan kuuluvat myös laajat laavakentät. Maassa on kymmenkunta aktiiviseksi luokiteltua tulivuorta, joista viisi on joissain määrin jatkuvasti aktiivisia. Tulivuoret purkavat runsaasti tefraa eli kivituhkaa. Tämä aines kerääntyy vuorten rinteille metrien paksuisiksi kerroksiksi. Kun ne vettyvät tai maanjäristyksen vuoksi lähtevät liikkeelle, syntyy vaarallisia lahareita. Myös ihmisen toiminnan takia voimistunut eroosio on lisännyt laharien määrää.
Eksogeeniset ilmiöt
Uusi-Seelanti on myös eksogeenisten ilmiöiden suhteen hyvin monipuolinen alue. Eroosiotekijät ovat sitä voimakkaampia, mitä jyrkempi maan profiili on. Näin ollen Uudessa-Seelannissa, kun se vielä on edelleen kohoavaa aluetta, eroosio on varsin voimakas maisemaa muuttava tekijä. Eteläsaaren jääkauden aikaiset laaksojäätiköt ja sulamisvaiheen virtaavat vedet ovat antaneet maisemaan selvät jälkensä. Pohjoissaaren vulkaaninen toiminta on kasannut paksuja tefrakerroksia, joita virtaava vesi on kuluttanut ja kuljettanut. Molemmilla saarilla massaliikunnot ovat olleet huomattavia. Pakkasrapautumista tapahtuu vuoristojen huipulla. Kemiallista rapautumista tapahtuu kalkkikivialueella, jossa syntyy tippukiviluolia.
Camenca
Camenca tai Kamenka on kaupunki ja Camencan piirin hallintokeskus Transnistrian pohjoisosassa, itäisessä Moldovassa, Dnestrin vasemmanpuoleisella (itäisellä) rannalla. Kaupunkiin on M4-maantietä pitkin noin 47 kilometriä Rîbnițasta, 102 kilometriä Dubăsarista ja 165 kilometriä Transnistrian keskuksesta Tiraspolista. Moldovan pääkaupunki Chișinăusta matkaa on Dubasarin kautta runsas 150 kilometriä.
Erétria
Erétria sijaitsee Euboian saaren etelärannikolla Eteläisen Euboianlahden rannalla. Se on ottanut nimensä samalla paikalla sijainneelta antiikin aikaiselta Eretrian kaupungilta. Erétrian kuntaan kuuluu alue saaren etelärannikolla, mukaan lukien kaupungit Amárynthos ja Gymnó, sekä muun muassa asumattomat saaret Agía Triáda ja Pezonísi.
Antiikki
Antiikin Eretria oli Euboian merkittävin kaupunkivaltio Khalkiin ohella. Kaupunki syntyi nykyiselle paikalleen oletettavasti myöhäisellä geometrisella kaudella 700- tai 600-luvulla eaa. Eretria oli merkittävä siirtokuntien perustaja. Se soti Khalkiin kanssa Lelantoksen sodassa, joka on varhaisimpia historiallisesti tunnettuja sotia kreikkalaisten kaupunkien välillä.
Esau
Länsimaisissa uskonnoissa Esauta pidetään metaforana kaikille, jotka petkutetaan huonoihin vaihtokauppoihin.
Yukigassen
Säännöt
Pelijoukkue koostuu kymmenestä nimetystä pelaajasta, joista yksi on kapteeni. Kentällä on yhtä aikaa seitsemän pelaajaa, joista neljä on hyökkääjiä ja kolme puolustavia pelaajia. Ainoastaan puolustaville pelaajille on sallittua mennä oman aloitusviivan taakse, jossa on oman joukkueen suoja ja sen takana pelivälineenä käytettävät lumipallot. Pelaajista korkeintaan kolme saavat olla vastustajan kenttäpuoliskolla. Jos vastustajan kenttäpuoliskolla on enemmän kuin neljä joukkueen pelaajaa, hyökkäämässä ollut joukkue häviää. Joukkueilla on oltava yhtenäinen otteluasu, joka ei saa olla valkoinen. Kypärä ja kasvosuoja ovat pakollisia suojavarusteita, kun taas piikkarit on kielletty. Joukkue tuo mukanaan myös joukkuelipun, jonka koko on vähintään 0,5 × 1 m. Ottelun alussa kaikkien seitsemän pelaajan tulee olla kuusi metriä pelikentän takarajalta sijaitsevan aloitusviivansa takana. Aloituskokoonpanossa on oltava kolme naista kentällä.
Michael Dell
Michael Saul Dell (s. 23. helmikuuta 1965 Houston) on yhdysvaltalainen liikemies ja Dell-tietokoneyhtiön perustaja.
Dell aloitti fysiikan opinnot Austinin yliopistossa, Teksasissa, ja perusti opiskeluaikanaan asuntolahuoneeseensa tietokoneita myyvän pikkuyhtiön. Hänellä oli radikaaleja liikeideoita, hän mm. kokosi tietokoneet vasta kun joku oli sellaisen tilannut, ja toimitti koneen suoraan kokoajalta asiakkaalle.
Informaatio
Erilaiset informaatioon liittyvät laajennukset ovat olleet merkittävimpiä niiden muutosten joukossa, jotka ovat mahdollistaneet ihmisen muihin eläinlajeihin verrattuna hämmästyttävän leviämisen maapallolla. Laji- ja kulttuurievoluution tuloksista esimerkiksi aivot, kieli, kirjoitustaito, kirjapainotaito ja tietokoneet ovat johtaneet tiedon entistä tehokkaampaan käsittelyyn ja tallentamiseen.
Ihmisen fyysinen ja mentaalinen tieto
Fyysinen ja mentaalinen tieto vastaa myös yleistä ulkoisen (englanniksi explicit) ja hiljaisen (englanniksi tacit) tiedon eroa. Fyysinen tieto on ulkoista, tarkkaa, helposti jaettavaa ja mentaalinen tieto sisäistä, hiljaista ja vaikeasti jaettavaa. Mentaalinen tieto on ihmisen henkilökohtaista, hänen tulkintataustastaan riippuvaa tietoa. Fyysinen tieto muuttuu tulkittuna myös mentaaliseksi tiedoksi, eli fyysisellä tiedolla on aina mentaalinen, yksilökohtainen tulkinta.
Abuse to Suffer
Vastaanotto
Albumi sai ristiriitaisen vastaanoton. Kaaoszinen Daniel Neffling kuvailia albumia tylsäksi ja sanoi sen sisältävän liian samanlaisia kappaleita, toisaalta yhtyeen tarjoavan turvallista musiikkia yhtyeen faneille. Myös Soundin arviossa tietynlainen muodottomuus otetaan tapetille, vaikka albumia kehutaankin vankaksi.
Informaatio
Informaation määrästä
Peter Lymanin ja Hal Varianin kirjan mukaan maailma tuotti vuonna 2002 seuraavasti informaatiota teleliikenteessä:
Päivi Lepistö
Päivi Lepistö on kotoisin Kihniöstä, mutta asuu nykyään Tampereella. Hän on naimisissa muusikko Asko ”Daffy” Terävän kanssa ja heillä on kaksi yhteistä lasta.
J. Walter Thompson
Historiaa
J. Walter Thompson oli myös ensimmäisiä markkinatutkimukseen panostavia mainostoimistoja. Vuonna 1912 Stanley Resor teetti laajan selvityksen tukku- ja vähittäiskauppojen sijainnista suhteessa Yhdysvaltojen väestön asuinpaikkoihin. Vuonna 1920 yritykseen palkattiin käyttäytymistutkija John Broadus Watson, ja hänen myötään mainonta alkoi kehittyä järkiargumenteista yhä enemmän kohti tunteisiin vetoamista.
Battlefield: Bad Company
Battlefield: Bad Company on Digital Illusions CE:n kehittämä ja Electronic Artsin julkaisema ensimmäisen persoonan ammuntapeli. Peli on julkaistu PlayStation 3:lle ja Xbox 360:lle vuonna.
Pyhä Eskil
Kirkollisessa taiteessa Eskilin tunnusmerkkinä on piispanhiippa ja kolme kiveä kuolintavan mukaan. Pyhä Eskil on kuvattu muun muassa Piispa Henrikin sarkofagin kansilaatassa.
Jalkapallon naisten SM-sarjakausi 2004
Sarjanousija kaudeksi 2004 oli TiPS. Kauden 2003 jälkeen HJK:n juniorit luopui sarjapaikasta ja tilalle nostettiin FC Kontu.
The Hollies
Varhainen historia
The Hollies on alkujaan kotoisin Manchesterin kaupungista ja heidän alkuperäinen kokoonpanonsa muodostui viidestä soittajasta, jotka olivat Allan Clarke, Vic Steele, Graham Nash, Jeremy Levine sekä Don Rathbone. Viisikon jäsenistä Clarkella ja Nashilla oli jo aiemmin ollut yhteisiä musiikillisia kuvioita, sillä he olivat esiintyneet puoliammattilaisena duona nimillä Guytones, Two Teens sekä Ricky & Dane.
Graham Nashin lähtö
Yhtyeen totuttua pop-tyyliä oleva single "Jennifer Eccles" palautti yhtyeen listamenestyksen. Lopullisen päätöksen lähdöstä Nash teki The Hollies Sing Dylan -albumin jälkeen, sillä hän halusi jatkaa kunnianhimoisempaa linjaa. Hänen ja Holliesin tiet erkanivat Nashin siirtyessä Crosby, Stills and Nash -yhtyeseen. Tämän yhtyeen ensimmäinen suuri hitti oli "Marrakesh Express", jota Nash oli ehdottanut Holliesille. Allan Clarkelle parhaan ystävän lähtö kokoonpanosta oli kova pala. Nash korvattiin vuonna 1969 Terry Sylvesterillä, jonka ura alkoikin Holliesien riveissä lupaavasti. Hän oli mukana ”He Ain’t Heavy, He’s My Brother” -kappaleella, jota myytiin maailmalla yli 2,5 miljoonaa kappaletta. Vaikka listamenestys ei loppunut Graham Nashin lähtöön, oli Hollies-soundin perustana pidetty Nashin ja Clarken stemmalaulanta poissa.
Jesse Lustberg
Seuraura
Kaudella 2006–2007 Lustberg pelasi KooKoon Mestis-joukkueessa 27 runkosarja- ja kaksi playoff-ottelua tehoin 2+1=3, mutta osa kaudesta kului vielä joukkueen A-nuorissa. Kaudella 2007–2008 Lustberg murtautui KooKoon Mestis-kokoonpanoon ja teki 41 runkosarja- ja kuudessa playoff-ottelussa tehot 3+2=5. Hän siirtyi kaudeksi 2008–2009 Savonlinnan Pallokerhoon, jossa Lustberg teki Mestiksen yhden kauden piste-ennätyksensä tehoilla 3+5=8.
Korimalli
Pakettiauto
Isompi yleensä umpinainen auto, jonka takaosa on suunniteltu ensisijaisesti tavaroiden kuljettamiseen. Tavaratila on usein erotettu hytistä, jossa on tilaa korkeintaan kolmelle hengelle. Pakettiauton takaosa voi olla myös henkilöiden kuljetusta varten, eikä tällöin ensimmäisen penkkirivin takana välttämättä ole väliseinää.
Vladimir Kirillovitš Romanov
Elämäkerta
Hän meni naimisiin ruhtinatar Leonida Georgijevna Bagration-Muhranskin kanssa 13. elokuuta 1948. Puoliso oli myös venäläistä aatelissukua, jonka juuret ovat Georgiassa.
Frederick Douglass
Elämäkerta
Vuonna 1832 Douglassin elämässä tapahtui suuri käänne: hänen isäntänsä vaihtui Thomas Auldiksi. Douglass oli asunut seitsemän vuotta Baltimoressa, mutta nyt hänen tiensä vei takaisin maaseudulle. Douglassin sopeutuminen kurjistuneisiin olosuhteisiin ei sujunutkaan erityisen hyvin, vaan hänen ja hänen isäntänsä välillä oli paljon erimielisyyksiä. Douglass lähetettiinkin vuodeksi töihin Edward Coveyn maatilalle. Covey oli tunnettu nuorten orjien murtajana. Murtamisessa oli kyse siitä, että orjista pyrittiin luomaan ehdottoman kuuliaisia isännilleen. Keskeinen tarkoitus oli tehdä orjat tietoisiksi omasta alemmuudestaan, siitä että heidän saastunut afrikkalainen perimänsä teki heistä luonnollisia orjia. Tärkeintä oli istuttaa orjiin pysyvä pelko heidän isäntäänsä kohtaan.
24 – Operaatio helvetin portti
Henkilöt
Rikolliset
Värmdön kunta
Ensimmäinen kirjallinen maininta Värmdöstä on vuodelta 1314, jolloin se kirjoitettiin muodossa Wermdo. Todennäköisesti nimi liittyy Vindön virtaan, joka oli vanhempina aikoina yksi tärkeimmistä liikennereiteistä. Tämä virta oli tunnettu siitä, että se pysyi pitkään avoinna talvisaikaan, mihin sana värmd todennäköisesti viittaa.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Talous
Gustavsberg on kasvanut vuonna 1825 perustetun posliinitehtaan ympärille. Tehdas oli pitkään Värmdön suurin työnantaja. Nykyisin keraamista valmistusta hallitsevat saniteettitiloihin tehtävät tuotteet, kuten WC-istuimet ja käsienpesualtaat. Muita suuria työnantajia ovat kunta ja Kooperativa Förbundet.
Oscar Calamnius
Calamniuksen vanhemmat olivat Evijärven kirkkoherra, lääninrovasti Carl Alfred Calamnius (1829–1908) ja Fredrika Gustava Kristina Calamnius. Hän pääsi ylioppilaaksi 1885 Oulun ruotsalaisesta lyseosta ja suoritti Helsingin yliopistossa yleisen oikeustutkinnon 1890. Calamnius sai varatuomarin arvon 1893.
Taubaté
Taubaté [-te:´] on kaupunki Brasilian kaakkoisosassa. Se sijaitsee noin 120 kilometriä São Paulosta koilliseen. Vuonna 2010 siellä asui 273 426 ihmistä. Taubatéssa on autoteollisuutta sekä yliopisto.
Suorataksi
Tekninen toteutus
Oulun Suorataksin kaltainen palvelu on käytössä myös Riihimäellä ja Hyvinkäällä. Palvelu on toiminnassa olonsa aikana vähentänyt merkittävästi taksikeskuksen ruuhkia.
ExpressCard
ExpressCard on tietokoneissa (etenkin kannettavissa) käytetty laajennuskorttipaikka. ExpressCard korvasi vanhemman PCMCIA -laajennuskorttipaikan ja sen julkisti myös PCMCIA:n taustalla ollut Personal Computer Memory Card International Association vuonna 2003. Vuodesta 2007 alkaen enemmistö kannettavien tietokoneiden valmistajista on siirtynyt varustamaan koneensa ExpressCard-paikalla. Alkuperäisen standardin maksiminopeus on 2.6 Gbit/s. Uusimman ExpressCard 2.1:n nopeus on 5.2 Gbit/s.
Wienernougat
Fazerin Wienernougat
Vuosien varrella Wienernougat'lla on ollut useita erilaisia asuja. Alkuperäinen hopeanhohtoinen käärepaperi sai 1970-luvulla sinistä ja keltaista väriä, ja 2000-luvulla makeinen käärittiin vaaleaan paperiin. Myös rasioiden ulkonäkö on vaihdellut.
Aspergerin oireyhtymä
Häiriö vai poikkeavuus
Aspergerin oireyhtymä on sijoitettu kansainvälisessä tautiluokituksessa laaja-alaisten kehityshäiriöiden (pervasive developmental disorders) luokkaan. Cambridgen yliopiston autismitutkimuskeskuksen johtaja Simon Baron-Cohen päätyi kuitenkin esittämään vuonna 2000, ettei Aspergerin oireyhtymää ja lievää autismia ole syytä nimittää arvottavasti häiriöiksi, koska kysymys olisi pohjimmiltaan vain erilaisuudesta, ja sen lisäksi mainittuihin oireyhtymiin liittyi usein myös kognitiivisia vahvuuksia  ja muita hyödyllisiä ominaisuuksia.
Sukupuolten väliset erot ja naisten alidiagnosointi
AS-naiset kärsivät AS-miehiä enemmän aistiyliherkkyyksien tuomista ongelmista. AS-naisten aivot ovat lisäksi selvästi maskuliinisempia kuin neurotyypillisten naisten aivot, joten heidän kokemusmaailmansa ja vuorovaikutuksensa poikkeavat heidän sosiaalisen viiteryhmänsä keskiarvosta. Tästä saattaa aiheutua sosiaalisia ongelmia, koska ihmiset kokevat samanlaisen viestinnän usein hyvin eri tavalla riippuen siitä, onko viestijä mies vai nainen.
Aspergerin oireyhtymän esiintyminen taiteessa
Kansainvälistä menestystä saavuttaneen tanskalais-ruotsalaisen tv-jännityssarjan Silta päähenkilöllä Saga Norénilla on samanlaisia sosiaalisen vuorovaikutuksen ongelmia, joita esiintyy Aspergerin oireyhtymän omaavilla henkilöillä.
Vanhentuneita ja vääriä käsityksiä Aspergerin oireyhtymästä
Väitteet empatiakyvyn puuttumisesta ovat osoittautuneet vääriksi. Tutkimus viittaa sellaiseen, että aspergerihmisillä vain kognitiivinen empatia on keskimääräistä heikompi, mutta emotionaalinen empatia ei ole normaalista poikkeava.
Fa Ngum
Elämäkerta
Tarinan mukaan Fa Num menetti kiinnostuksensa buddhalaiseen hänen angkorilaisen vaimonsa kuoltua vuonna 1368. Kuningas alettiin nähdä rappiollisena ja vuonna 1373 joukko paikallisia ylimyksiä syöksi hänet vallasta. Hänen seuraajakseen valtaistuimelle nostettiin Samsentai, eli niin sanottu 300 000 tain hallitsija. Fa Ngum karkotettiin Naniin, jossa hän kuoli eri lähteiden mukaan joko 2 tai vasta 20 vuotta myöhemmin.
Eva Ljungberg
Henkilöhistoria
Ljungberg toimi Hufvudstadsbladetin toimittajana ja julkaisi lehdissä ja Excelsior-kalenterissa vuodesta 1872 lähtien useita kaunokirjallisia kirjoituksiaan nimimerkeillä Draba Verna, L-g, E., E. L. ja Eva. Niitä olivat mm. 1879 Åbo Postenissa ilmestynyt Svarta Hanna (’Musta Hanna’) ja 1883 Åbo Tidningissä ilmestynyt Elsa. 1891 Ljungberg julkaisi sanomalehtinovellejaan kokoelmassa nimeltä När sjön går upp (’Kun meri aukeaa’). Kokoelman niminovelli sijoittui 1500-luvun Raumalle.